સમગ્ર સૌરાષ્ટ્ર અને ઉત્તર ગુજરાત સહિતના વિસ્‍તારોમાં ઓછા અને અનિયમિત વરસાદથી સંપૂર્ણ રીતે નિષ્‍ફળ ગયેલ મુખ્‍ય અને ગૌણ પાક, જેનો પાક વીમો ચૂકવવાથી બચવા માટે વીમા કંપનીઓની શરણાગતિ સ્‍વીકારીને ભાજપ સરકારે જમીનની હકીકતો અવગણવા માંડી અને ઈરાદાપૂર્વક ખેડૂતોને પાક વીમો ન ચૂકવવો પડે તે માટે વધારાના ર0 ઉતારાઓ લેવા માટેની સૂચના આપી છે. આનાથી આવતા દિવસોમાં જગતનો તાત કે જેને પરાણે પ્રિમિયમ ભરીને અધિકારનો પાક વીમો લેવાથી વંચિત રહેવું પડે તેવી સ્‍થિતિ ઉભી થઈ છે. રાજય સરકાર દ્વારા ખરીફ-ર018માં મુખ્‍ય અને ગૌણ પાકના પાક અખતરાઓ સ્‍થાનિક, સામાજીક, રાજકીય આગેવાનોને સાથે રાખીને નિષ્‍પક્ષ રીતે લેવાય અને ખેડૂતોને ત્‍વરિત પાક વીમો ચૂકવવામાં આવે તેવી સમગ્ર કોંગ્રેસ પક્ષની લાગણી અને માંગણી છે.